**Šolski center Kranj, Kidričeva cesta 55, 4000 Kranj Andrej Tomin, prof.**

**VARNOSTNI NAČRT IN PRAVILA O VARNOSTNIH UKREPIH ZA IZVAJANJE DEJAVNOSTI Z UČENCI IN DIJAKI IZVEN ŠOLE IN V OKVIRU ŠOLE**

I.

Ta varnostni načrt in pravila se uporabljajo in izvajajo **za dejavnosti šole**, kot so: **potovanja, ekskurzije, športni dnevi, kulturni dnevi, naravoslovni dnevi, tabori, nastopi, tekmovanja** ipd.. Ta varnostni načrt in pravila se smiselno uporabljajo tudi kadar se izvaja določena dejavnost ali aktivnost za posameznega učenca oziroma dijaka, za dva ali manjšo skupino. V tem varnostnem načrtu in pravilih je izraz učenec ter dijak (dijaki naše šole, centra), vodja dejavnosti in učitelj spremljevalec (zaposleni naše šole, centra), vaditelj ali vodič (najet zunanji vodič ali učitelj plavanja smučanja s primerno licenco) zapisan v moški spolni slovnični obliki uporablja kot nevtralen za ženske in za moške.

II.

**- Priprava izvedbe dejavnosti šole**

1. Delavec, ki je določen za **vodjo** in **organizatorja dejavnosti** pripravi **7 dni** pred izvedbo dejavnosti podrobnejši **načrt izvedbe posamezne dejavnosti** (pridobitev ponudb, cen, zavarovanj, rezervacija termina, razdelitev skupin, aktivnosti posamezne skupine in potek, določitev učitelja spremljevalca posamezni skupini, zadolžitve delavcev, zbirališče in mesto vračanja, potne naloge, naročilnice, ipd.) ter **izvedbeni varnostni načrt za izvedbo posamezne dejavnosti** (**PRILOGA 1**) ter objavo.

Vsak učitelj spremljevalec je lahko zadolžen za spremljanje največ 15 dijakov, oziroma manj dijakov, za kar pravočasno skrbno v skladu z normativi dejavnosti poskrbi za to odgovorno vodstvo šole (spremstvo ob cesti, pohodi, plavanje, smučanje, itd.).

En učitelj spremljevalec je lahko določen za spremljanje največ 15 dijakov oziroma manj dijakov glede na vrsto dejavnosti in v skladu s pravilnikom o normativih in standardih, za kar je odgovorno vodstvo šole.

Z obema načrtoma ter objavo seznani pet dni prej (če je to mogoče) vodstvo šole, razrednike, dijake ter delavce zavoda, ki so določeni kot izvajalci določene dejavnosti oziroma kot spremljevalci učencev oziroma dijakov na tej dejavnosti. Prav tako jih opozori na njihove delovne ter pogodbene obveznosti v zvezi z izvedbo dejavnosti.

2. **Vodja dejavnosti (športni dan, kulturni dan, ekskurzija)** oziroma drug pooblaščen delavec zavoda **najkasneje 1 dan pred odhodom** oziroma pred pričetkom izvajanja dejavnosti preveri spremljevalce, potne naloge, naročilnice, ter izroči **izvajalcu-em dejavnosti** oziroma **učitelju-em spremljevalcu-em ter razrednikom**:

* varnostni načrt lahko združeno z načrtom izvedbe dejavnosti z vsemi navodila za izvajanje le-te,
* objavo (izvedbeni načrt),
* seznam učencev oziroma dijakov, udeležencev posamezne dejavnosti, ter sezname za izvajalce (vaditelje).

Dan prej preveri potne naloge, naročilnice, spremljevalce, obveščenost dijakov s zgornjimi načrti in navodili. Dijaki se lahko vključijo v dejavnosti le s podpisom soglasja/izjave na začetku šolskega leta.

3. **Razredniki** oziroma vodja dejavnosti na STŠ/ŠCKR najmanj **1 dan pred načrtovano dejavnostjo** seznanijo učence oziroma dijake s podrobnejšim načrtom izvedbe dejavnosti (mesto in ura zbiranja, čas vrnitve, potek aktivnosti, kateri učitelj jim je določen za spremljevalca ipd.), s Šolskimi pravili ter pravilniki, hišnim redom o vedenju dijakov, učiteljev in spremljevalcev na strokovnih ekskurzijah in drugih vzgojno-izobraževalnih dejavnostih, kjer so zapisane pravice in dolžnosti dijakov ter pravice in dolžnosti učiteljev spremljevalcev in ukrepanje ob kršitvah ter z pravili prevoznika, upravljalca, izvajalca, ki so je dijaki dolžni upoštevati ter izvajati..

V kolikor se pravila ne bodo upoštevala je spremljevalec dolžan obvestiti razrednika dijaka oz. vodstvo šole in šola bo zoper kršitelja ukrepala v skladu s šolskimi pravili.

4. **Starši** oziroma zakoniti zastopniki odločijo o vključitvi svojega otroka k dejavnosti s **podpisom SOGLASJA (PRILOGA 2). Dejavnosti ID so del dejavnosti in ni potrebnega soglasja razen za druga mesta pristopa ali izstopa iz dejavnosti.**

5. Učitelj spremljevalec oziroma izvajalec dejavnosti je za učence/dijake odgovoren od trenutka, ko se pridružijo skupini na zbirnem mestu pred odhodom na dejavnost, ves čas na poti in med izvajanjem dejavnosti ter vse do tedaj, ko se vrnejo na za to določeno mesto. Za tiste dijake, ki se skupini pridružijo kasneje oziroma jo zapustijo prej v skladu z izjavo staršev;, je odgovoren le od trenutka njihove vključitve oziroma do zapustitve skupine v sladu z izjavo staršev, kateri prevzemajo vso odgovornost.

Dijak, ki zapusti skupino na lastno odgovornost, brez dovoljenja spremljevalcev, je dolžan trpeti vse posledice samovoljnih odločitev.

6. Vodja in učitelji spremljevalci morajo opravljati vse obveznosti in naloge v zvezi z izvedbo dejavnosti v skladu s pravili stroke in z vso skrbnostjo ter ves čas skrbeti za varnost in za zdravo delo učencev/dijakov.

III.

**- Pravila o mestu zbiranja pred odhodom in o mestu vrnitve iz dejavnosti**

Učitelji se pred odhodom na dejavnost **zberejo 15 minut pred odhodom ali ob uri, ki je določena v izvedbenem varnostnem načrtu,** in sicer **na mestu, ki ga določi vodja** oziroma organizator dejavnosti in jih s tem predhodno **seznani** .

1.. Dijaki se pred odhodom na dejavnost **zberejo 15 minut pred odhodom ali ob uri, ki je določena v izvedbenem varnostnem načrtu,** in sicer **na mestu, ki ga določi vodja** oziroma organizator dejavnosti in jih s tem **seznani razrednik, vodja** ali drug pooblaščeni delavec šole.

2.. Dijaki gredo na organizirano obliko vzgojno-izobraževalne dejavnosti iz mesta, ki je določeno v načrtu izvedbe dejavnosti oziroma v varnostnem načrtu za vse dijake, in se vračajo na isto mesto nazaj, razen, če je v izvedbenem varnostnem načrtu določeno drugo mesto. Oziroma pridejo sami na mesto zbora, ki ga odobri vodstvo šole in od tam tudi samostojno odidejo. Dijaki, ki potrebujejo spremstvo to javijo vodji do vključno tri dni prej.

3. V kolikor se učenec/ dijak želi skupini **pridružiti na poti ali zapustiti skupino pred prihodom** na določeno mesto vrnitve, morajo starši oddati razredniku pisno PROŠNJO o prevzemu odgovornosti za varnost učenca/ dijaka pred vključitvijo k skupini oziroma po predčasni zapustitvi skupine na predpisanem obrazcu **(PRILOGA 3)** najmanj **1 dan** pred odhodom **do 8. ure** zjutraj.

Razrednik pri vodji oziroma organizatorju dejavnosti preveri, ali je glede na načrt izvedbe dejavnosti in ob upoštevanju zagotovitve varnosti učenca/dijaka mogoče, da se učenec/dijak skupini pridruži kasneje oziroma jo zapusti pred vrnitvijo na za to določeno mesto.

Pri tem upošteva tudi zrelost učenca/dijaka, ali je želeno mesto kjer se želi priključiti oziroma zapustiti skupino na poti nazaj v šolo varno, ali gre za pot po kateri učenec/ dijak sicer prihaja sam vsak dan v šolo in se vrača nazaj domov, ali bo učenca/ dijaka na mestu zapustitve skupine pri vračanju prevzela za to sposobna oseba, če oceni, da je to potrebno ipd..

Če razrednik prošnji staršev odobri, s tem še isti dan oziroma najkasneje zadnji dan pred odhodom do **14. ure** seznani starše in učenca/dijaka ter učitelja spremljevalca oziroma izvajalca.

V primeru, da se učenec/ dijak v skladu s predhodno odobritvijo razrednika skupini pridruži kasneje oziroma jo zapusti prej, odgovornost za varnost učenca/ dijaka nosijo starši.

IV.

**- Ukrepi ob vstopu na avtobus oziroma v drugo prevozno sredstvo, med vožnjo in ob končani vožnji oziroma smiselno, kadar dijaki pridejo sami na zborno mesto in od tam po končani dejavnosti sami odidejo.**

**Dijaki čakajo na varnem zbornem mestu na neprometni površini ali pločniku, tako, da ne ovirajo prometa ter niso izpostavljeni nevarnostim.**

**Dijaki do dolžni pred vstopom v avtobus oziroma pred pričetkom dejavnosti pojasniti spremljevalcem, vodji ter vaditeljem , znanje ob začetku, obolenja, bolezni, poškodbe, alergije, astme, strahove/fobije, itd. Vaditelj mora preveriti navedeno ter oblikovati skupine in izvajati vadbe v skladu s stroko.**

1. Neposredno pred odhodom dijakov z avtobusom (oziroma pred vstopom v objekt v kolikor pridejo dijaki na zborno mesto sami) vsak učitelj spremljevalec oziroma izvajalec preveri prisotnost učencev oziroma dijakov v skupini za katero je zadolžen za izvedbo aktivnosti oziroma kot spremljevalec skupine.

Če ob določeni uri za odhod manjka kateri od učencev/ dijakov, ki je na seznamu udeležencev, o tem nemudoma obvesti referat za dijake na telefonsko številko 042804000 in vodjo oziroma organizatorja dejavnosti.

Če ob določeni uri za odhod manjka kateri od učiteljev spremljevalcev, ki je zadolžen za določeno skupino učencev/ dijakov, mora učitelj spremljevalec, avodja, izvajalec nemudoma obvestiti referat za dijake na telefonsko številko 042804000 in vodjo oziroma organizatorja dejavnosti ter z odhodom počakati, dokler skupina ne dobi drugega ustreznega spremljevalca, ki ga določi vodstvo šole oziroma vodja dejavnosti.

Vodja dejavnosti ter vodja izvajalec skrbi za varnost vseh in usklajuje dejavnosti z vsemi. Spremljevalec ter vaditelj izvaja vse naloge tudi če je sam aktiven. Vsi se morajo ravnati po urniku in sprotnih navodilih in ne zapuščajo skupine. V primeru fizioloških potreb vsi počakajo v neposredni bližini, da se ob dogovorjenem času vrne. Tudi ob daljših potovanjih upoštevati urnik, ne zapuščati skupine in stavbe oz. prostora kjer si (dijak).

2. Na avtobusu ali katerem koli drugem prevoznem sredstvu, s katerim potujejo (v nadaljevanju avtobus), dijaki sedijo na svojih sedežih in med vožnjo ne vstajajo (slabosti javijo do učitelja, ki lahko ob postanku dovoli zamenjavo sedežev), ter se obnašajo v skladu s pravili šole, prevoznika ter splošnimi pravili., ter skrbijo za čistočo in za to, da ne poškodujejo opreme v in na avtobusu.

3. Učitelj spremljevalec se na avtobusu usede na sedež iz katerega ima pregled nad skupino za katero je zadolžen. Spremljevalci sedijo razporejeni enakomerno po avtobusu.

**3.. Ob prihodu na cilj iz avtobusa najprej izstopi učitelj, preveri, če je varno, in nato izstopijo dijaki**, ki se umaknejo ter zadržujejo na varnem območju izven prometa. V primeru, ko dijaki pridejo na mesto zbora sami, se zadržujejo pred vhodom v objekt v varnem območju izven prometa, lahko tudi v avli, v kolikor je dovolj velika ter z dovoljenjem upravljalca.

4. Pri vračanju učencev/dijakov so učitelj spremljevalec in učenci/ dijaki dolžni upoštevati in izvajati vsa pravila iz prejšnjih točk.

5. Po končanem izvajanju vzgojno-izobraževalne dejavnosti se učenci/ dijaki v skupini vrnejo do avtobusa po poti, ki jo določi učitelj spremljevalec. Po vrsti vstopijo na avtobus, učitelj pa preveri prisotnost in, če so prisotni vsi učenci/ dijaki, da navodila vozniku za odhod.

6. Ob prihodu na mesto vračanja učenci/ dijaki ostanejo na svojih sedežih dokler učitelj spremljevalec ne pregleda avtobusa in preveri morebitno nastalo škodo, ki bi jo povzročili učenci/ dijaki med prevozom.

V kolikor ugotovi poškodbe v avtobusu, takoj naredi zabeležko o tem, kje je ugotovljena škoda, kateri učenec / dijak jo je povzročil oziroma, če ta izjavi, da je ni, kateri učenec oziroma učenci sedijo na mestu in v bližini, kjer je ugotovljena škoda, pri ostalih učencih/ dijakih poizve kaj vedo o nastanku škode ter vse zapiše. Prav tako fotografira mesto škode.

Zabeležko nemudoma ali najkasneje naslednji delovni dan izroči vodstvu šole ter po potrebi oda dodatna pojasnila.

7. Med vožnjo se za zadostitev fiziološkim potrebam na daljših razdaljah naredijo le krajši postanki v trajanju največ od 15 – 30 minut. V tem primeri izvaja učitelj spremljevalec vse ukrepe za varnost učencev/ dijakov, ki gredo iz avtobusa in za tiste, ki ostanejo na avtobusu. V primeru slabosti dijak opozori učitelja, ki lahko odredi postanek ter drug sedežni red.

**- Ukrepi med izvajanjem dejavnosti**

1. Vodja dejavnosti mora v skladu z načrtom izvedbe dejavnosti poskrbeti za varnost na poti in med izvajanjem dejavnosti organizirati in usklajevati dejavnosti s spremljevalci in drugimi strokovnimi delavci, ki sodelujejo pri izvajanju dejavnosti v skladu s programom.

2. Učitelj spremljevalec oziroma izvajalec je dolžan, ne glede na to, če pri dejavnosti sodeluje aktivno tako, da izvaja del ali celo aktivnost, ves čas spremljati in nadzorovati svojo skupino učencev/ dijakov.

3.. Med organizirano obliko vzgojno-izobraževalne dejavnosti dijaki upoštevajo pravilnik šole, upravljalca ter splošna pravila ter norme ter pravila vadbe. Med izvajanjem same vsebine vzgojno-izobraževalne dejavnosti morajo učenci/ dijaki upoštevati in ravnati po predhodno predstavljenem urniku ter po neposrednih sprotnih navodilih učiteljev spremljevalcev in ne zapuščajo skupine.

4. V primeru fizioloških potreb se morajo učenci /dijaki predhodno dogovoriti z učiteljem spremljevalcem, kje in kdaj lahko te opravijo, celotna skupina mora počakati na dogovorjenem mestu v neposredni bližini, vsi učenci/ dijaki pa se morajo v dogovorjenem času vrniti k skupini.

Po končani organizirani obliki vzgojno-izobraževalne dejavnosti dijaki odidejo samostojno (v kolikor so tako prišli oziroma na podlagi odobritve na podlagi soglasja te prošnje staršev) šele potem, ko spremljevalec da dovoljenje, oziroma gredo v spremstvu spremljevalcev do avtobusa, vstopijo na avtobus, učitelj preveri prisotnost in da navodila vozniku za odhod.

5. V primeru daljših potovanj, ki vključujejo tudi nočitve, morajo učenci/ dijaki spoštovati predhodno predstavljen urnik ter urnik s katerim je določen čas spanja oziroma počitka ter neposredna sprotna navodila učiteljev spremljevalcev in brez spremstva učitelja spremljevalca ne zapuščajo skupine oziroma ne odhajajo iz stavbe kjer prenočujejo.

**- Ukrepi v primeru nezgode ali drugih zapletov**

1.. V primeru nezgode ali nenadnih obolenj, ali kakršnih koli zapletov v zvezi z vzgojno-izobraževalno dejavnostjo prizadeti (dijak, učitelj spremljevalec ali vaditelj, vodič) takoj obvesti prve prisotne osebe, ena ostane ob prizadetem (po potrebi nudi prvo pomoč), ter obvestijo spremljevalca, vaditelja, vodjo, upravljalca, po potrebi pa tudi reševalce ali policijo. Številke upravljalca ter šole so napisane v objavi. Spremljevalec obvesti, pokliče, vodjo dejavnosti ter vodstvo šole na tel: 042804000 ali v tem primeru posebej določeno mobilno telefonsko številko. Starše oziroma skrbnike v primeru nezgode učenca/ dijaka obvesti vodstvo šole.

2.. V primeru resne poškodbe katerega od učencev/ dijakov učitelj spremljevalec nemudoma pokliče prvo pomoč in ravna smiselno v skladu s pravili, ki veljajo v zavodu za primer nezgode v šoli (**PRILOGA 4)**.

**- Kršitev varnostnega načrta in navodil za varno izvajanje dejavnosti**

1. V kolikor katera koli oseba, za katero veljajo pravila iz tega akta pravil ne upošteva in ravna v nasprotju s pravili za varnost, stori hujšo kršitev za katero se izrečejo ukrepi v sladu s predpisi ter šolskimi akti.

2. V primeru, da krši pravila učenec/ dijak mora učitelj spremljevalec oziroma izvajalec dejavnosti nemudoma po končani izvedbi dejavnosti oziroma takoj, če je razrednik prisoten, obvestiti o kršitvi razrednika dijaka oziroma zadolženega učitelja za učenca oziroma vodstvo šole.

3. Učitelj spremljevalec oziroma izvajalec dejavnosti mora v roku enega delovnega dne po zaključku dejavnosti napisati zabeležko o kršitvi in kršitelju s podrobnejšim opisom kršitve (kdo, kaj je storil in kako, kdaj, kje, morebitna nastala škoda ipd.)

**- Seznanitev z varnostnim načrtom:**

Učence/ dijake seznani s tem aktom in pravili razrednik oziroma, zadolžen za učenca na razredni/ učni uri, starše pa na roditeljskem sestanku vsako šolsko leto posebej. O seznanitvi se naredi zapisnik z listo prisotnosti.

Učence/ dijake na pravila v tem aktu pred izvedbo vsake dejavnosti dodatno opozori razrednik oz. vodja dejavnosti.

**SOGLASJE:**

Spodaj podpisani/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (starš oz. zakoniti zastopnik)

soglašam z udeležbo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek otroka),

dijaka/dijakinje \_\_\_\_\_\_\_\_ letnika OE Srednje tehniške šole (Šolskega centra Kranj) v okviru naslednjih aktivnosti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S svojim podpisom potrjujem, da sem seznanjen/-a sem z **Varnostnim načrtom Šolskega centra Kranj za potovanja, ekskurzije, športne dneve, nastope, tekmovanja** in druge organizirane odsotnosti v okviru šole.

V primeru neupoštevanja določil Varnostnega načrta s strani učenca/ učenke/ dijaka/dijakinje, prevzemam

odgovornost za dejanja in posledice svojega otroka.

Datum: \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis staršev oz. zakonitih zastopnikov)

**PROŠNJA ZA KASNEJŠI PRIHOD/PREDČASNI ODHOD OD ORGANIZIRANE VZGOJNO-IZOBRAŽEVALNE DEJAVNOSTI** in **IZJAVA O PREVZEMU ODGOVORNOSTI STARŠEV ZA VARNOST UČENCA/DIJAKA**

Spodaj podpisani/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (starš oz. zakoniti zastopnik)

prosim, da mojemu otroku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek otroka),

dijaku/dijakinji \_\_\_\_\_\_\_\_ letnika OE Srednje tehniške šole (Šolskega centra Kranj)

dne \_\_\_\_\_\_\_\_\_\_\_\_\_\_\_\_\_\_, dovolite

* **kasnejši prihod oziroma vključitev k skupini /predčasen odhod oziroma izstop iz prevoznega sredstva**

(ustrezno obkrožite)

od načrtovanega urnika za pričetek oziroma zbiranje / zaključek oziroma vrnitev iz vzgojno-izobraževalne

dejavnosti. Moj otrok bi se:

* skupini pridružil …………………..……………………………………………………

(čas, mesto vstopa na vozilo / prihoda na dejavnost)

* bi skupino zapustil …………………..…………………………………………………

(mesto izstopa iz vozilo / odhoda od dejavnosti)

**Izjavljam, da s podpisom te vloge in izjave starš za mojega otroka prevzemam vso odgovornost do**

**trenutka, ko se moj otrok v skladu s to vlogo kasneje pridruži skupini / oz. od trenutka, ko skupino**

**predčasno zapusti v skladu s to vlogo.**

V \_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis staršev oz. zakonitih zastopnikov)

**IZJAVA RAZREDNIKA:**

Razrednik: ………………………………

* odobrim prošnji v tej vlogi
* ne morem odobriti prošnje v tej vlogi podpis: ………………………………

žig